CELEX: 32016R2304
Language: lt
Date: 2016-12-19 00:00:00
Title: 2016 m. gruodžio 19 d. Komisijos įgyvendinimo reglamentas (ES) 2016/2304 dėl duomenų, perduodamų pagal Europos Parlamento ir Tarybos reglamentą (ES) Nr. 549/2013, kokybės ataskaitų teikimo sąlygų, struktūros, periodiškumo ir vertinimo rodiklių (Tekstas svarbus EEE )

20.12.2016   
               
               
                  LT
               
               
                  Europos Sąjungos oficialusis leidinys
               
               
                  L 345/27
               
            KOMISIJOS ĮGYVENDINIMO REGLAMENTAS (ES) 2016/2304
      2016 m. gruodžio 19 d.
      dėl duomenų, perduodamų pagal Europos Parlamento ir Tarybos reglamentą (ES) Nr. 549/2013, kokybės ataskaitų teikimo sąlygų, struktūros, periodiškumo ir vertinimo rodiklių
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (1), visų pirma jo 4 straipsnio 3 dalį,
      kadangi:
      
                  (1)
               
               
                  Reglamentu (ES) Nr. 549/2013 nustatyta 2010 m. Europos sąskaitų sistema (toliau – 2010 m. ESS) ir pateikta programa, kurioje nustatyti terminai, iki kurių valstybės narės turi perduoti Komisijai sąskaitas ir lenteles, kurios turi būti parengtos pagal tame reglamente nurodytą metodiką;
               
            
                  (2)
               
               
                  pagal Reglamento (ES) Nr. 549/2013 4 straipsnį duomenims, kuriems taikomas tas reglamentas, taikomi Europos Parlamento ir Tarybos reglamento (EB) Nr. 223/2009 (2) 12 straipsnio 1 dalyje nustatyti kokybės kriterijai. Valstybės narės Komisijai turi teikti perduotų nacionalinių ir regioninių sąskaitų duomenų kokybės ataskaitą;
               
            
                  (3)
               
               
                  Komisijos įgyvendinimo sprendimu 2014/403/ES (3) valstybėms narėms leista taikyti laikinas nukrypti leidžiančias nuostatas. Todėl kokybės ataskaitų, kurias Komisijai turi pateikti valstybės narės, turinys turėtų būti pakeistas pagal tas nukrypti leidžiančias nuostatas. Reikalavimas pateikti kokybės ataskaitas turėtų būti laipsniškai pradėtas taikyti iki 2021 m., kad valstybės narės turėtų laiko atlikti svarbiausius pakeitimus, būtinus norint taikyti 2010 m. ESS principus nacionalinėse statistikos sistemose;
               
            
                  (4)
               
               
                  pagal Reglamento (ES) Nr. 549/2013 4 straipsnio 3 dalį ir to reglamento 4 straipsnio 1 dalyje nurodytų kokybės kriterijų taikymo tikslais kokybės ataskaitų, kurias turi teikti valstybės narės, teikimo sąlygas, struktūrą, periodiškumą ir vertinimo rodiklius turėtų nustatyti Komisija įgyvendinimo aktais;
               
            
                  (5)
               
               
                  nacionalinių ir regioninių sąskaitų kokybės ataskaitose pateikta informacija turėtų būti grindžiama Komisijos (Eurostato) paskelbtais Europos statistikos sistemos kokybės ataskaitų rengimo standartais, todėl šio reglamento priedas turėtų būti parengtas laikantis tų standartų. Informaciją, kurią valstybės narės jau pateikė apie 2010 m. ESS įgyvendinimą, Komisija turėtų panaudoti dar kartą ir neturėtų jos prašyti pateikti kokybės ataskaitose;
               
            
                  (6)
               
               
                  šiame reglamente nustatytos priemonės atitinka Europos statistikos sistemos komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (ES) Nr. 549/2013 4 straipsnio 2 dalyje nurodyta nacionalinių ir regioninių sąskaitų kokybės ataskaita teikiama dėl duomenų, kuriuos valstybės narės metais anksčiau, nei teikiama ataskaita, pateikė pagal 2010 m. ESS perdavimo programą, nustatytą Reglamento (ES) Nr. 549/2013 B priede.
      Valstybės narės kokybės ataskaitą teikia kasmet.
      2 straipsnis
      Nacionalinių ir regioninių sąskaitų kokybės ataskaitų, nurodytų 1 straipsnyje, teikimo sąlygos, struktūra ir vertinimo rodikliai nustatyti priede.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 19 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 174, 2013 5 21, p. 1.
      
         (2)  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos (OL L 87, 2009 3 31, p. 164).
      
         (3)  2014 m. birželio 26 d. Komisijos įgyvendinimo sprendimas 2014/403/ES, kuriuo valstybėms narėms leidžiama taikyti nukrypti leidžiančias nuostatas, susijusias su statistinių duomenų perdavimu pagal Europos Parlamento ir Tarybos reglamentą (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (OL L 195, 2014 7 2, p. 1).
      
         PRIEDAS
         
            Valstybių narių teiktinų kokybės ataskaitų teikimo sąlygos, struktūra ir vertinimo rodikliai
         
         1.   Įvadas
         
         Nacionalinių ir regioninių sąskaitų kokybės ataskaitoje pateikiami ankstesniais metais pateiktų duomenų kiekybiniai rodikliai ir kokybinis aprašymas. Komisija (Eurostatas) valstybėms narėms pateikia kiekybinių rodiklių rezultatus, apskaičiuotus pagal pateiktus duomenis. Valstybės narės juos aiškina ir teikia dėl jų pastabas pagal savo duomenų rengimo metodiką ir statistikos rengimo procesą.
         2.   Teikimo sąlygos
         
         
                     —
                  
                  
                     Iki 2017 m. vasario 15 d. ir po to kasmet Komisija (Eurostatas) teikia valstybėms narėms iš dalies užpildytų kokybės ataskaitų projektus, kuriuose pateikiami visi 4 skirsnyje nurodyti kiekybiniai vertinimo rodikliai.
                  
               
                     —
                  
                  
                     Kasmet ne vėliau kaip gegužės 31 d. valstybės narės Komisijai (Eurostatui) pateikia užpildytą kokybės ataskaitą.
                  
               3.   Struktūra
         
         Kiekviena valstybė narė pateikia vieną kokybės ataskaitą dėl visų Reglamento (ES) Nr. 549/2013 B priede nustatytos 2010 m. ESS perdavimo programos lentelių.
         Kokybės ataskaitose pateikiama informacija apie visus Reglamento (EB) Nr. 223/2009 12 straipsnio 1 dalyje nustatytus kokybės kriterijus. Informacija teikiama vadovaujantis tokia struktūra:
         
                     —
                  
                  
                     „Reikalingumas“;
                  
               
                     —
                  
                  
                     „Tikslumas ir patikimumas“;
                  
               
                     —
                  
                  
                     „Savalaikiškumas ir punktualumas“;
                  
               
                     —
                  
                  
                     „Prieinamumas ir aiškumas“;
                  
               
                     —
                  
                  
                     „Suderinamumas ir palyginamumas“.
                  
               Informaciją, kurią valstybės narės jau pateikė apie 2010 m. ESS įgyvendinimą, Komisija panaudoja dar kartą ir neprašo jos pateikti kokybės ataskaitose.
         4.   Vertinimo rodikliai
         
         4.1.   Kiekybiniai rodikliai
         Kokybės ataskaitoje pateikiami tokie toliau nurodyti kiekybiniai rodikliai:
         
                     Nr.
                  
                  
                     Rodiklis
                  
                  
                     Apibrėžtis (*1)
                     
                  
                  
                     2010 m. ESS perdavimo programos kintamasis ir (arba) lentelė
                  
                  
                     Ataskaitinis laikotarpis (*1)
                     
                  
                  
                     Kokybės kriterijai
                  
                  
                     Įgyvendinimas nuo
                  
               
                     1.
                  
                  
                     Duomenų išsamumo lygis
                  
                  
                     Valstybių narių pateiktų duomenų elementų skaičiaus ir pagal 2010 m. ESS perdavimo programą reikalaujamų duomenų elementų, kuriems netaikomos išlygos, skaičiaus santykis
                  
                  
                     Visos lentelės (ketvirčių ir metiniai duomenys)
                  
                  
                     Nuo 1995 m. iki paskutinių metų ir ketvirčio
                  
                  
                     Reikalingumas
                  
                  
                     2017 m.
                  
               
                     2.
                  
                  
                     Ketvirtinių duomenų tikslinimo lygis
                  
                  
                     Svarbiausių ketvirtinių kintamųjų tikslinimo tarp pirmo ir paskutinio perdavimo lygis ir vidutinis tikslinimo lygis perduodant duomenis po pirmo perdavimo
                  
                  
                     Pagal sezoną ir kalendorių pakoreguota bendrojo vidaus produkto apimtis (1 lentelė)
                  
                  
                     Paskutinių trejų metų ketvirčiai, kurių duomenų turima
                  
                  
                     Tikslumas ir patikimumas
                  
                  
                     2019 m.
                  
               
                     Pagal sezoną pakoreguotas visas užimtumas tūkstančiais asmenų (1 lentelė)
                  
                  
                     2019 m.
                  
               
                     Pagal sezoną nepakoreguotos bendrosios disponuojamosios namų ūkių ir namų ūkiams paslaugas teikiančių ne pelno institucijų pajamos (801 lentelė)
                  
                  
                     2021 m.
                  
               
                     Pagal sezoną nepakoreguotos namų ūkių ir namų ūkiams paslaugas teikiančių ne pelno institucijų galutinio vartojimo išlaidos (801 lentelė)
                  
                  
                     2021 m.
                  
               
                     Pagal sezoną nepakoreguota ne finansų bendrovių bendroji pridėtinė vertė (801 lentelė)
                  
                  
                     2021 m.
                  
               
                     Pagal sezoną nepakoreguotas ne finansų bendrovių bendrojo pagrindinio kapitalo formavimas (801 lentelė)
                  
                  
                     2021 m.
                  
               
                     3.
                  
                  
                     Metinių duomenų tikslinimo lygis
                  
                  
                     Svarbiausių metinių kintamųjų vidutinis tikslinimo lygis perduodant duomenis po pirmo perdavimo
                  
                  
                     1 lentelė:
                     Bendrasis vidaus produktas (galiojančiomis kainomis ir apimtimi), bendroji pridėtinė vertė (galiojančiomis kainomis)
                     1 lentelė (galiojančiomis kainomis):
                     Atlygis darbuotojams, bendrasis likutinis perteklius ir bendrosios mišriosios pajamos
                     1 lentelė (galiojančiomis kainomis):
                     
                                  
                              
                              
                                 Namų ūkių ir namų ūkiams paslaugas teikiančių ne pelno institucijų galutinio vartojimo išlaidos
                              
                           
                                  
                              
                              
                                 Valdžios sektoriaus galutinio vartojimo išlaidos
                              
                           
                                  
                              
                              
                                 Bendrojo pagrindinio kapitalo formavimas
                              
                           
                                  
                              
                              
                                 Prekių ir paslaugų eksportas
                              
                           
                                  
                              
                              
                                 Prekių ir paslaugų importas
                              
                           1 lentelė (tūkstančiais asmenų):
                     
                                  
                              
                              
                                 Bendras užimtumas
                              
                           
                                  
                              
                              
                                 Samdomieji darbuotojai
                              
                           2 lentelė (galiojančiomis kainomis):
                     
                                  
                              
                              
                                 Valdžios sektoriaus išlaidos
                              
                           
                                  
                              
                              
                                 Valdžios sektoriaus pajamos
                              
                           7 lentelė (galiojančiomis kainomis):
                     Bendri finansų sektoriaus įsipareigojimai (nekonsoliduoti)
                     7 lentelė (galiojančiomis kainomis):
                     
                                  
                              
                              
                                 Ne finansų bendrovių skola (konsoliduota)
                              
                           
                                  
                              
                              
                                 Namų ūkių ir namų ūkiams paslaugas teikiančių ne pelno institucijų skola (konsoliduota)
                              
                           10 lentelė:
                     
                                  
                              
                              
                                 Bendroji pridėtinė vertė galiojančiomis kainomis, užimtumas asmenimis (t+12 mėnesių)
                              
                           
                                  
                              
                              
                                 Atlygis darbuotojams galiojančiomis kainomis (t+24 mėnesiai) (NUTS 2 (1))
                              
                           13 lentelė (galiojančiomis kainomis):
                     Grynosios disponuojamosios namų ūkių pajamos (NUTS 2)
                  
                  
                     Paskutiniai penkeri metai
                  
                  
                     Tikslumas ir patikimumas
                  
                  
                     2019 m.
                  
               
                     4.
                  
                  
                     Punktualumas. Pateikimo datos
                  
                  
                     2010 m. ESS perdavimo programos visų lentelių pirma pateikimo data ir patvirtintų duomenų pateikimo data (visi duomenų perdavimo, privalomo paskutiniais metais, atvejai)
                  
                  
                     Visos lentelės (ketvirčių ir metiniai duomenys)
                  
                  
                     Paskutiniai metai
                  
                  
                     Savalaikiškumas ir punktualumas
                  
                  
                     2017 m.
                  
               
                     5.
                  
                  
                     Suderinamumas (lentelių viduje ir tarp lentelių)
                  
                  
                     Vidutinis ir maksimalus absoliutusis skirtumas, iš kurio matyti, kokiu mastu suderinami konkretaus duomenų rinkinio statistiniai duomenys, t. y. ar laikomasi visų aritmetinių ir apskaitos principų, nėra nepaaiškintų pakeitimų ir laikomasi vientisumo taisyklių
                  
                  
                     Bendrasis vidaus produktas galiojančiomis kainomis (ketvirčių ir metiniai duomenys):
                     1 lentelėje (bendrasis vidaus produktas pagal gamybos, išlaidų ir pajamų metodus)
                     Bendroji pridėtinė vertė galiojančiomis kainomis (metiniai duomenys):
                     Tarp 1 ir 3 lentelių
                     Atlygis darbuotojams galiojančiomis kainomis (metiniai duomenys):
                     Tarp 1 ir 3 lentelių
                     Bendrojo pagrindinio kapitalo formavimas galiojančiomis kainomis (metiniai duomenys):
                     Tarp 1 ir 3 lentelių ir 1 ir 22 lentelių
                     Prekių ir paslaugų eksportas galiojančiomis kainomis (ketvirčių ir metiniai duomenys):
                     1 lentelėje (paimta iš bendrojo vidaus produkto išlaidų dedamųjų ir iš išsamaus eksporto suskirstymo)
                     Prekių ir paslaugų importas galiojančiomis kainomis (ketvirčių ir metiniai duomenys):
                     1 lentelėje (paimta iš bendrojo vidaus produkto išlaidų dedamųjų ir iš išsamaus importo suskirstymo)
                     Visas užimtumas (samdomieji darbuotojai ir savarankiškai dirbantys asmenys) (metiniai duomenys, tūkstančiais asmenų):
                     Tarp 1 ir 3 lentelių
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2017 m.
                  
               
                     6.
                  
                  
                     Suderinamumas. Metiniai duomenys ir ketvirčių sumos duomenys
                  
                  
                     Kokiu mastu metų ir ketvirčių statistika yra suderinamos
                  
                  
                     (Visų kintamųjų, išskyrus užimtumą, atveju tikrinamas metinių duomenų ir keturių ketvirčių sumos duomenų suderinamumas; užimtumo atveju – metinių duomenų ir keturių ketvirčių vidurkio duomenų suderinamumas)
                     Pagal sezoną nepakoreguotas bendrasis vidaus produktas galiojančiomis kainomis (1 lentelė)
                     Pagal sezoną nepakoreguotas visas užimtumas tūkstančiais asmenų (1 lentelė)
                     Ne finansų bendrovių sektoriaus bendrasis likutinis perteklius (8/801 lentelės, galiojančiomis kainomis)
                     Bendrosios disponuojamosios namų ūkių ir namų ūkiams paslaugas teikiančių ne pelno institucijų sektoriaus pajamos (8/801 lentelės, galiojančiomis kainomis)
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2017 m.
                  
               
                     7.
                  
                  
                     Suderinamumas. Bendras skaičius ir dedamųjų suma
                  
                  
                     Kokiu mastu visų dedamųjų dalių suma lygi bendram skaičiui
                  
                  
                     Pagal sezoną nepakoreguotas bendrasis vidaus produktas galiojančiomis kainomis, išlaidų dedamųjų bendras skaičius ir suma (ketvirčių ir metiniai duomenys), 1 lentelė
                     Bendroji pridėtinė vertė galiojančiomis kainomis, bendras skaičius ir NACE 2 red. (2) A10 lygio suskirstymas (ketvirčių ir metiniai duomenys), 1 lentelė
                     Pagal sezoną nepakoreguotas visas užimtumas tūkstančiais asmenų, samdomųjų darbuotojų bei savarankiškai dirbančių asmenų bendras skaičius ir suma (ketvirčių ir metiniai duomenys), 1 lentelė
                     Visas užimtumas tūkstančiais asmenų, NACE 2 red. A10 lygio suskirstymo bendras skaičius ir suma (metiniai duomenys), 1 lentelė
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2017 m.
                  
               
                     8.
                  
                  
                     Suderinamumas. Pagrindiniai agreguoti rodikliai ir nefinansinės sektorių sąskaitos
                  
                  
                     Skirtumai tarp pagrindinių agreguotų rodiklių duomenų ir atitinkamų duomenų nefinansinėse sektorių sąskaitose
                  
                  
                     Pagal sezoną nepakoreguotas bendrasis vidaus produktas galiojančiomis kainomis (ketvirčių ir metiniai duomenys):
                     Tarp 1 ir 8/801 lentelių
                     Pagal sezoną nepakoreguotos namų ūkių ir namų ūkiams paslaugas teikiančių ne pelno institucijų sektoriaus galutinio vartojimo išlaidos galiojančiomis kainomis (ketvirčių ir metiniai duomenys):
                     Tarp 1 ir 8/801 lentelių
                     Bendrojo pagrindinio kapitalo formavimas galiojančiomis kainomis (metiniai duomenys):
                     Tarp 1 ir 8 lentelių
                     Atlygis darbuotojams galiojančiomis kainomis (metiniai duomenys):
                     Tarp 1 ir 8 lentelių
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2021 m.
                  
               
                     9.
                  
                  
                     Suderinamumas. Pagrindiniai agreguoti rodikliai ir regioninės sąskaitos
                  
                  
                     Skirtumai tarp pagrindinių agreguotų rodiklių duomenų ir atitinkamų duomenų regioninėse sąskaitose
                  
                  
                     Bendroji pridėtinė vertė galiojančiomis kainomis (metiniai duomenys):
                     Tarp 1 lentelės bendro skaičiaus ir 10 bei 12 lentelių NUTS 2 regionų sumos
                     Užimtumas tūkstančiais asmenų (metiniai duomenys):
                     Tarp 1 lentelės bendro skaičiaus ir 10 bei 12 lentelių NUTS 2 regionų sumos
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2021 m.
                  
               
                     10.
                  
                  
                     Suderinamumas. Pagrindiniai agreguoti rodikliai ir išteklių ir panaudojimo lentelės
                  
                  
                     Skirtumai tarp pagrindinių agreguotų rodiklių duomenų ir atitinkamų duomenų išteklių ir panaudojimo lentelėse
                  
                  
                     (Visi duomenys galiojančiomis kainomis, metiniai duomenys)
                     Bendroji pridėtinė vertė:
                     Tarp 1 ir 16 lentelių
                     Mokesčiai produktams atėmus subsidijas:
                     Tarp 1 ir 15 lentelių
                     Galutinio vartojimo išlaidos, namų ūkių galutinio vartojimo išlaidos, valdžios sektoriaus galutinio vartojimo išlaidos, namų ūkiams paslaugas teikiančių ne pelno institucijų galutinio vartojimo išlaidos:
                     Tarp 1 ir 16 lentelių
                     Bendrojo kapitalo formavimas, bendrojo pagrindinio kapitalo formavimas, atsargų pokytis, vertybių įsigijimas atėmus pardavimus/perleidimus:
                     Tarp 1 ir 16 lentelių
                     Prekių ir paslaugų eksportas:
                     Tarp 1 ir 16 lentelių
                     Prekių ir paslaugų importas:
                     Tarp 1 ir 15 lentelių
                     Atlygis darbuotojams:
                     Tarp 1 ir 16 lentelių
                     Bendrasis likutinis perteklius ir bendrosios mišriosios pajamos:
                     Tarp 1 ir 16 lentelių
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2021 m.
                  
               
                     11.
                  
                  
                     Suderinamumas. Pagrindiniai agreguoti rodikliai ir valdžios sektoriaus finansų statistika
                  
                  
                     Skirtumai tarp pagrindinių agreguotų rodiklių duomenų ir atitinkamų valdžios sektoriaus finansų statistikos duomenų
                  
                  
                     (Visi duomenys galiojančiomis kainomis)
                     Individualaus vartojimo išlaidos (metiniai duomenys):
                     Tarp 1 ir 2 lentelių
                     Kolektyvinio vartojimo išlaidos (metiniai duomenys):
                     Tarp 1 ir 2 lentelių
                     Mokesčiai produktams (metiniai duomenys):
                     Tarp 1 ir 9 lentelių
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2021 m.
                  
               
                     12.
                  
                  
                     Suderinamumas. Nefinansinės sektorių sąskaitos ir valdžios sektoriaus finansų statistika
                  
                  
                     Skirtumai tarp nefinansinių sektorių sąskaitų duomenų ir atitinkamų duomenų valdžios sektoriaus finansų statistikoje
                  
                  
                     Grynasis skolinimas ir grynasis skolinimasis, valdžios sektorius, galiojančiomis kainomis (metiniai duomenys):
                     Tarp 8 ir 2 lentelių
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2021 m.
                  
               
                     13.
                  
                  
                     Suderinamumas. Nefinansinės sektorių sąskaitos ir finansinės sektorių sąskaitos
                  
                  
                     Skirtumai tarp nefinansinių sektorių sąskaitų duomenų ir atitinkamų duomenų finansinėse sektorių sąskaitose
                  
                  
                     Grynasis skolinimas ir grynasis skolinimasis, visi sektoriai, galiojančiomis kainomis (metiniai duomenys):
                     Tarp 8 ir 6 lentelių
                  
                  
                     Paskutiniai penkeri metai
                  
                  
                     Suderinamumas ir palyginamumas
                  
                  
                     2019 m.
                  
               4.2.   Kokybinė informacija
         Kokybės ataskaitoje pateikiama tokia toliau nurodyta kokybinė informacija:
         
                     Nr.
                  
                  
                     Rodiklis
                  
                  
                     Apibrėžtis
                  
                  
                     Kokybės kriterijai
                  
                  
                     Įgyvendinimas nuo
                  
               
                     1.
                  
                  
                     Duomenų revizavimo politika
                  
                  
                     Metaduomenys apie nacionalinę duomenų revizavimo politiką, kuriuos sudaro:
                     
                                 —
                              
                              
                                 nuorodos į esamus nacionaliniu mastu paskelbtus metaduomenis;
                              
                           
                                 —
                              
                              
                                 trumpa informacija apie esminius pakeitimus ir (arba) pagrindinį įprasta tvarka atliekamą revizavimą bei šių procesų poveikį bendrajam vidaus produktui.
                              
                           
                  
                     Tikslumas ir patikimumas
                  
                  
                     2017 m.
                  
               
                     2.
                  
                  
                     Dokumentai apie metodiką
                  
                  
                     Nacionalinių leidinių apie naudotus duomenų šaltinius ir taikytą metodiką sąrašas, kuriame pateikti tų leidinių pavadinimai ir nuorodos į juos, jei tokios yra.
                  
                  
                     Prieinamumas ir aiškumas
                  
                  
                     2017 m.
                  
               
                     3.
                  
                  
                     Palyginamų laiko eilučių trukmė
                  
                  
                     Metaduomenys apie palyginamų laiko eilučių trukmę, kuriuos sudaro:
                     
                                 —
                              
                              
                                 nuorodos į esamus nacionaliniu mastu paskelbtus metaduomenis;
                              
                           
                                 —
                              
                              
                                 trumpa informacija apie palyginamų laiko eilučių trukmę, laiko eilučių lūžius ir lūžų paaiškinimus.
                              
                           
                  
                     Suderinamumas ir palyginamumas
                  
                  
                     2021 m.
                  
               
            (*1)  Jei nenurodyta kitaip, kiekybiniai rodikliai apskaičiuojami remiantis naujausiais Eurostato svetainėje paskelbtais valstybių narių duomenimis.
         
            (1)  2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1).
         
            (2)  2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).